ત્યારબાદ જગેશ્વરરામ અને તેમના ભા‌િણયા રેલવે સ્ટેશન આવ્યા હતા અને મુસાફરખાના ટિકિટબારી પાસે ઊભા હતા. દરમ્યાનમાં લૂંટ કરનાર પૈકી એક શખ્સ ત્યાં આવ્યો હતો અને જગેશ્વરરામ તેને ઓળખી જતાં તેની પાછળ દોડ્યા હતા. સ્ટેશન પર હાજર રેલવે પોલીસે તેને ઝડપી પૂછપરછ કરતાં તેનું નામ બ્રિજેશ રાજભાર (રહે. લક્ષ્મીપાર્ક, નાગલોઈ, દિલ્હી ) હોવાનું જણાવ્યું હતું. રેલવે પોલીસ સ્ટેશનના પી.એસ.આઈ. કે. કે. બુવડે જણાવ્યું હતું કે આરોપી અને તેના સાગરીતો રેલવે સ્ટેશન પર પેસેન્જરને વિશ્વાસમાં લઇને તેમ પાસેથી લૂંટ કરે છે. અન્ય આરોપી પકડાયા બાદ અનેક આવી લૂંટના ભેદ ઉકેલાય તેવી શક્યતા છે.